[{"text_idx": "#000002", "text": "Bu chwaraeon o hyd yn bwysig i Gymru fel cenedl: o ge\u0302m hynafol y cnapan, i rygbi a phe\u0302l-droed modern; o focsio i seiclo, athletau i nofio. Mae ein gwlad wedi cynhyrchu casgliad trawiadol o bobl chwaraeon eithriadol ac rydym yn gallu cystadlu ar lwyfan cystadlaethau rhyngwladol ar draws y bwrdd, gan gynnwys ym myd chwaraeon anabledd, lle bu Cymru\u2019n arloesi ers amser maith."}, {"text_idx": "#000003", "text": "Mae chwaraeon yng Nghymru yn cyffwrdd a\u0302 phob plwyf, pentref a thref, gan ddod a\u0302 phobl ynghyd, gwella iechyd a sbarduno datblygiad personol, cynnig cyfleoedd am gyfeillgarwch gydol oes a chreu cystadleuaeth dda ei natur."}, {"text_idx": "#000004", "text": "Er yr holl lawenydd a ddaeth ti\u0302m pe\u0302l-droed dynion Cymru i\u2019r genedl trwy gymhwyso ar gyfer Cwpan y Byd yn Qatar, neu a ddygwyd gan Geraint Thomas yn ennill y Tour de France eiconig yn 2018, mae asgwrn cefn y diwylliant cyfoethog hwn yn cael ei ddarparu gan glybiau llawr gwlad sy\u2019n cael eu rhedeg gan wirfoddolwyr. Gwirfoddolwyr yn aml yw\u2019r rhai hefyd, hyd yn oed mewn chwaraeon proffesiynol, sy\u2019n trysori treftadaeth chwaraeon ac sy\u2019n un o\u2019r rhesymau pam y treuliodd Sporting Heritage CIC amser gyda\u2019r sector treftadaeth yn ystod y pandemig yn datblygu Fframwaith Cenedlaethol ar gyfer treftadaeth chwaraeon Cymru, wedi\u2019i gefnogi gan Lywodraeth Cymru."}, {"text_idx": "#000005", "text": "Gyda\u2019r drysau i amgueddfeydd a chasgliadau unwaith eto ar agor i\u2019r cyhoedd, mae\u2019r amser wedi dod i fwrw ymlaen a\u0302\u2019r Fframwaith a rhoi rhai cynlluniau penodol ar waith ar gyfer cyflawni yn y blynyddoedd nesaf. Rydw i wrth fy modd i gael fy mhenodi Cydlynydd Cymru ar gyfer Sporting Heritage CIC i hwyluso\u2019r gwaith hwn ac elfen ganolog yw cefnogi\u2019r sectorau gwirfoddol a chymunedol i gyfrannu at y broses fel bod y Fframwaith yn ymateb i anghenion a dyheadau grwpiau gwirfoddol sydd eisoes yn angerddol ac yn frwdfrydig o ofalu am dreftadaeth chwaraeon y genedl, yn ogystal a\u0302 gweithwyr proffesiynol y dreftadaeth."}, {"text_idx": "#000006", "text": "Meddai Russell, \u201cBydd yna sawl ffordd o gymryd rhan, yn cynnwys digwyddiadau, ar-lein a wyneb yn wyneb. Bydd arddangosfa treftadaeth chwaraeon ar-lein i Gymru y byddech o bosib am enwebu eitem treftadaeth gan eich clwb neu gymdeithas. Hefyd mae yna arolwg i helpu canfod pa gasgliadau treftadaeth chwaraeon sydd yn bodoli yng Nghymru, lle maen nhw\u2019n cael eu cadw, ydyn nhw wedi\u2019u catalogio, ac ym mha gyflwr y maent. Mae hwn ar agor tan 10 Mawrth yma.\u201d"}, {"text_idx": "#000007", "text": "Parheoudd, \u201cMae\u2019n bwysig bod y rheini o chwaraeon cymunedol yn dweud eu dweud ac yn cwblhau be\u2019 mae\u2019r sector treftadaeth proffesiynol yn gwneud yn barod ar gyfer treftadaeth chwaraeon Cymreig. Dyma pam fydd bwrsariaeth ar gael i helpu gwirfoddolwyr cyrraedd y digwyddiad wyneb i wyneb ar 23 Mawrth.\u201d"}, {"text_idx": "#000008", "text": "I wybod mwy am weithgareddau\u2019r Fframwaith i ddod neu am Sporting Heritage CIC yn fwy cyffredinol, ewch i\u2019w gwefan ; dilynwch nhw ar y cyfryngau cymdeithasol:"}, {"text_idx": "#000010", "text": "Mae\u2019r brif ddelwedd yn rhan o\u2019r brosiect @CrowdCymru, cynhelir y llun gwreiddiol yn Archifdy Gwent yng Nglyn Ebwy."}]